Tok Tru long Sait bilong Pasin bilong Givim Namba Ten Hap (Tithing)
Ol pasta husat i laik bungim planti mani tru long ol yet ol i yusim dispela tok long Malakai 3:10. Ol i mekim ol man i bilip olsem sapos ol i gat laik long God bai givim long ol ol blesing i kam long heven, ol i mas peim tithes (namba ten hap).
Dispela em i wanpela giaman i stap ples klia! Bilong wanem? Bikos Malakai 3:10 em i no wanpela tok strong long ol Kristen tasol long ol Isrel.
Olsem rait i stap pinis long Malakai 4:4,
Tithing, o pasin bilong givim namba ten hap, em i wanpela hap bilong lo bilong Moses. Tasol dispela lo i no gat pawa moa long taim Kristen bikos taim Bikpela Jisas Kraist i bin kam, Em i bin senisim lo. Em i bin senisim wokpris. Olsem na, senis long wokpris i nidim long senis long lo tu.
Olsem rait i stap pinis long HIBRU 7:12,
Tasol, ol lain husat i strong long tithing ol i no save ritim dispela ves stret. Ol i gat laik long ol memba bilong ol bai peim tithes olgeta taim bikos em i minim olsem tru tumas ol bai kisim mani.
Em i luk olsem ol dispela pasta na minista i no klia olsem lo bilong tithing i gat pawa tasol long taim bilong wokpris bilong Moses. Olsem na, pawa bilong em i go pinis. Wanem samting i gat pawa nau em i lo bilong Kraist. Long dispela as long taim Kristen, yu noken mekim ol man bihainim lo bilong Moses.
APOSEL 13:39 i tok,
Lo bilong Kraist i bin kisim ples bilong lo bilong Moses. Wanem samting yumi mas inapim nau em i lo bilong Kraist.
GALESIA 6:2 i tok,
Lo bilong Kraist i no askim strong olsem yumi peim tithes. I no gat wanpela samting yumi mas peim. Yumi no gat wanpela dinau long ol pasta olsem na bilong wanem yumi mas peim ol?
God i no tok strong long ol Kristen long peim tithes. Ol tok strong long ol Kristen i stap ples klia long leta bilong Aposel Pol i go long ol brata na ol susa long Korin.
Long 2 KORIN 9:7, em i tok,
Olgeta wan wan man, olgeta wan wan Kristen long taim bilong lotu Kristen i no peim wanpela samting. Tasol, em i save givim helpim bilong bihainim wanem samting bel bilong em i tokim em. Dispela laik bilong givim em i kam ausait long bel bilong em, na hamas em i laik givim, em tu i bihainim tingting bilong bel bilong em. I no gat mak stret bilong prais na em i mas mekim pasin bilong givim long laik, “i no wantaim planti toktok” bikos “God i laikim tru man i givim wantaim amamas.” Bikos long dispela, ol Kristen bilong namba wan handet yia husat i bin helpim wok bilong God insait long Sios ol i no bin givim namba ten hap tasol.
2 KORIN 8:3 i tok,
Ol i bin givim long hapsait bilong pawa bilong ol, long laik bilong ol taim ol i stap fri. I no gat wanpela man husat bin tokim ol hamas ol i mas givim. Sapos yu givim namba ten hap, em i minim olsem yu no givim long laik bilong yu yet taim yu stap fri tasol long laik bilong pasta bilong yu.
Holim long tingting olsem dispela lo bilong tithing, em i wanpela hap bilong lo bilong Moses, em i bin stap laik bilong God long taim bilong ol Isrel. Tasol lo bilong Kraist i bin kisim ples bilong lo bilong Moses. Na aninit long lo bilong Kraist, yu mas givim, i no namba ten hap, tasol bilong bihainim wanem samting yu tingting long mekim insait long bel bilong yu.
Plis, noken larim ol man i giamanim yu!
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn